Na podlagi tretje alineje prvega odstavka 54. člena Zakona o zavodih (Uradni list RS, št. 12/I/91 in spremembe) in 405. člena Zakona o gospodarskih družbah (Uradni list RS, št. 42/06 in spremembe) ter 73. člena Zakona o javnih financah (Ur. l. RS, št. 79/99 in spremembe) so: Občinski svet Mestne občine Slovenj Gradec na … seji dne, …, Občinski svet Občine Mislinja na …. seji dne, …, Občinski svet Občine Črna na Koroškem na …. seji dne, …, Občinski svet Občine Mežica na …. seji dne, …, Občinski svet Občine Prevalje na …. seji dne, …., Občinski svet Občine Podvelka na …. seji dne, …, Občinski svet Občine Dravograd na …. seji dne, …., Občinski svet Občine Ribnica na Pohorju na …. seji dne, …, Občinski svet Občine Muta na …. seji dne, …, Občinski svet Občine Vuzenica na …. seji dne, …., Občinski svet Občine Radlje ob Dravi na …. seji dne, ….. in Upravni odbor Gospodarske zbornice Slovenije, OZ Koroška na ... seji dne, …. sprejeli naslednji

**SKLEP O REDNI LIKVIDACIJI JAVNEGA ZAVODA**

**“Javni zavod Koroško višje in visokošolsko središče”**

1. člen

Občinski sveti občin ustanoviteljic in upravni odbor Gospodarske zbornice Slovenije, OZ Koroška sklenejo, da javni zavod JAVNI ZAVOD KOROŠKO VIŠJE IN VISOKOŠOLSKO SREDIŠČE, Pod Gradom 4, 2380 Slovenj Gradec, matična številka: 1954105000, začne postopek redne likvidacije javnega zavoda, ker so prenehale potrebe za opravljanje dejavnosti, za katero je bil zavod registriran. Prav tako niso več podani ekonomski in drugi pogoji za nadaljevanje dejavnosti javnega zavoda.

1. člen

Firma javnega zavoda se spremeni tako, da se ji doda pristavek »v likvidaciji«, in se glasi:

JAVNI ZAVOD KOROŠKO VIŠJE IN VISOKOŠOLSKO SREDIŠČE - v likvidaciji.

1. člen

Občinski sveti občin ustanoviteljic in upravni odbor Gospodarske zbornice Slovenije, OZ Koroška pooblaščajo dr. Silvo Roncelli Vaupot, Ronkova ulica 34, 2380 Slovenj Gradec, da pri pristojnem sodišču oziroma ustreznem organu vloži predlog za začetek postopka redne likvidacije javnega zavoda JAVNI ZAVOD KOROŠKO VIŠJE IN VISOKOŠOLSKO SREDIŠČE. Imenovana je prav tako pooblaščena za sprejem vseh listin, ki se nanašajo na postopek redne likvidacije, ter za sprejem in podpis sklepa o sprejetju poročila o poteku in zaključku likvidacijskega postopka in sprejetju predloga za razdelitev premoženja ter o končni razdelitvi premoženja javnega zavoda.

1. člen

Odlok o prenehanju javnega zavoda “Javni zavod Koroško višje in visokošolsko središče” in ta sklep se pošljeta Okrožnemu sodišču v Slovenj Gradcu, zaradi vpisa o začetku postopka redne likvidacije v sodni register.

Postopek redne likvidacije se opravi po vpisu v sodni register.

1. člen

Občinski sveti občin ustanoviteljic in upravni odbor Gospodarske zbornice Slovenije, OZ Koroška za likvidacijsko upraviteljico imenujejo dr. Silvo Roncelli Vaupot, Ronkova ulica 34, 2380 Slovenj Gradec.

Likvidacijska upraviteljica je dolžna vse naloge opravljati vestno, v skladu z določili 412. člena ZGD-1, pri čemer lahko za izvršitev posameznih nalog pooblasti tudi tretje osebe, za izbiro in delo katerih jamči kot dober gospodarstvenik. Likvidacijski upraviteljici se nalaga, da takoj po vpisu Odloka o prenehanju javnega zavoda “Javni zavod Koroško višje in visokošolsko središče” in tega sklepa v sodni register odpove vse pogodbe o poslovnem sodelovanju, katerih pogodbenik je javni zavod, in vse pogodbe o zaposlitvi, v katerih javni zavod nastopa kot delodajalec.

Likvidacijska upraviteljica je upravičena do plačila za svoje delo. Ustanoviteljice določajo nadomestilo za delo likvidacijske upraviteljice v višini 2.500,00 EUR neto. Ustanoviteljice pooblaščajo predsednico sveta javnega zavoda, da z likvidacijsko upraviteljico podpiše pogodbo o vodenju postopka likvidacije s katero določi, da se 50% nadomestila izplača likvidacijski upraviteljici po končanem likvidacijskem postopku.

1. člen

Upniki javnega zavoda lahko prijavijo svoje terjatve do javnega zavoda na poslovnem naslovu javnega zavoda v roku 30 dni od poziva na spletni strani Agencije Republike Slovenije za javnopravne evidence in storitve (AJPES). Terjatve je potrebno pisno prijaviti s priporočeno pošto s pripisom: prijava terjatve. Upniki morajo k prijavi priložiti ustrezna dokazila o obstoju in višini terjatev.

1. člen

Ob zaključku likvidacije preostanek premoženja javnega zavoda prevzamejo ustanoviteljice skladno z deleži, ki jih določa pogodba o medsebojnih pravicah, obveznostih in odgovornostih, in sicer:

|  |  |  |
| --- | --- | --- |
| **Zap. št.** | **Ustanoviteljica** | **Delež**  **v %** |
| 1. | Mestna občina Slovenj Gradec | 71,48% |
| 2. | Občina Dravograd | 7,31% |
| 3. | Občina Prevalje | 3,88% |
| 4. | Občina Radlje ob Dravi | 3,71% |
| 5. | Občina Mislinja | 2,78% |
| 6. | Občina Mežica | 2,35% |
| 7. | Občina Muta | 2,21% |
| 8. | Občina Črna na Koroškem | 2,18% |
| 9. | Občina Vuzenica | 1,70% |
| 10. | Občina Podvelka | 1,65% |
| 11. | Občina Ribnica na Pohorju | 0,76% |
| **Skupaj** | | **100,00%** |

1. člen

Po zaključku postopka redne likvidacije se dokumentacija javnega zavoda izroči ustanoviteljici Mestni občini Slovenj Gradec.

1. člen

Ta sklep začne veljati, ko ga na svojih organih odločanja sprejmejo vse ustanoviteljice v enakem besedilu. Veljati začne naslednji dan po objavi v Uradnem listu Republike Slovenije.

Ustanoviteljice:

1. Mestna občina Slovenj Gradec

Andrej Čas, župan

1. Občina Črna na Koroškem

Romana Lesjak, županja

1. Občina Dravograd

Marijana Cigala, županja

1. Občina Mežica

Dušan Krebel, župan

1. Občina Mislinja

Franc Šilak, župan

1. Občina Muta

Mirko Vošner, župan

1. Občina Podvelka

Anton Kovše, župan

1. Občina Prevalje

dr. Matija Tasič, župan

1. Občina Radlje ob Dravi

mag. Alan Bukovnik, župan

1. Občina Ribnica na Pohorju

Srečko Geč, župan

1. Občina Vuzenica

Franc-Franjo Golob, župan

1. Gospodarska zbornica Slovenije,

OZ Koroška

Tatjana Kupnik, direktorica